News Update: คลินตัน เตือน คริปโทฯ ทำชาติสั่นคลอน ทำลายบทบาทของดอลลาร์ ที่เป็นเงินสำรองหลักทั่วโลก กล่าวหาปูติน ใช้แฮกเกอร์ก่อสงครามไซเบอร์ - FINNOMENA
ฮิลลารี คลินตัน อดีตรมว.ต่างประเทศ และอดีตผู้ท้าชิงตำแหน่งปธน.สหรัฐฯ กล่าวในงาน Bloomberg New Economy Forum ว่า คริปโทฯ อาจเป็นบ่อนทำลายสกุลเงินดอลลาร์ และทำให้เกิดความสั่นคลอนแก่ประเทศต่างๆ
19 พ.ย. 2564

วันนี้ (19 พ.ย.) ฮิลลารี คลินตัน อดีตรมว.ต่างประเทศ และอดีตผู้ท้าชิงตำแหน่งปธน.สหรัฐฯ กล่าวในงาน Bloomberg New Economy Forum ว่า คริปโทฯ อาจเป็นบ่อนทำลายสกุลเงินดอลลาร์ และทำให้เกิดความสั่นคลอนแก่ประเทศต่างๆ
ฮิลลารี คลินตัน กล่าวว่า รัฐบาลทั่วโลกต่างเผชิญกับความท้าทายใหม่ๆ ทั้งการบิดเบือนข้อมูล ปัญญาประดิษฐ์ (AI) และประเด็นสำคัญที่ทั่วโลกควรให้ความสนใจมากขึ้น คือ การเติบโตของสกุลเงินดิจิทัล
อดีตรมว.ต่างประเทศของสหรัฐฯ ให้เหตุผลว่า ความพยายามที่น่าสนใจและแปลกใหม่ในการขุดเหรียญใหม่ๆ ขึ้นมา อาจทำลายบทบาทของดอลลาร์ที่เป็นเงินสำรองหลักของหลายประเทศ และทำให้ประเทศต่างๆ สั่นคลอน โดยการกระทำเล็กๆ อาจนำไปสู่ผลกระทบที่ยิ่งใหญ่
ขณะเดียวกัน ฮิลลารี คลินตัน ยังได้วิพากษ์วิจารณ์ ปธน.วลาดีมีร์ ปูติน ของรัสเซีย โดยกล่าวหาว่า รัสเซียใช้แฮคเกอร์จำนวนมากในการบิดเบือนข้อมูล รวมถึงใช้เทคโนโลยีเพื่อก่อสงครามทางไซเบอร์ (Cyber Warfare)
ก่อนหน้านี้ในปี 2017 ฮิลลารี คลินตัน กล่าวโทษการแทรกแซงของรัสเซีย และผลการสอบสวนอันน่าสงสัยของสำนักงานสืบสวนของสหรัฐฯ (FBI) ว่าเป็นสาเหตุที่ทำให้เธอแพ้การเลือกตั้งปธน.สหรัฐฯ ในปี 2016 โดย ฮิลลารี คลินตัน ระบุว่า รัสเซียได้แฮกอีเมลภายใน และนำไปเผยแพร่บน WikiLeaks เพื่อโจมตีเธอ
ฮิลลารี คลินตัน กล่าวว่า ปธน.ปูติน ใช้อำนาจที่มีเพื่อบรรลุเป้าหมายส่วนตัวและชาตินิยม ซึ่งนี่จะกลายเป็นภัยคุกคามที่ใหญ่ขึ้นเรื่อยๆ
อ้างอิง: https://www.bloomberg.com/news/articles/2021-11-19/cryptocurrencies-can-destabilize-nations-hillary-clinton-warns?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Cryptocurrency
News Update
วลาดีมีร์ ปูติน
ฮิลลารี คลินตัน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA